**Līgums par atbalsta sniegšanu**

**Nr. -20\_\_/\_\_\_\_\_\_**

Rīgā

Latvijas Investīciju un attīstības aģentūra, adrese: Pērses iela 2, Rīga, LV-1442, kura darbojas atbilstoši Ministru kabineta 2012. gada 11. decembra noteikumiem Nr.857 „Latvijas Investīciju un attīstības aģentūras nolikums” (turpmāk - Aģentūra) un pamatojoties uz 2021.gada 21.oktobra iekšējo noteikumu Nr. 1.1-29.1/2021/52 „Kārtība, kādā Latvijas investīciju un attīstības aģentūra veic Norvēģijas finanšu instrumenta 2014.-2021.gada perioda programmas “Uzņēmējdarbības attīstība, inovācijas un mazie un vidējie uzņēmumi” iepriekš noteiktā projekta īstenošanas ietvaros gala labuma guvēju atlasi, uzņemšanu Tehnoloģiju biznesa centrā, piešķir un uzskaita atbalstu” 41.punktu, pārstāv tās Biznesa inkubatoru departamenta Tehnoloģiju biznesa centra vadītājs Andrejs Berdņikovs, no vienas puses, un

Komersanta/fiziskas personas nosaukums/ vārds , kas ierakstīta Latvijas Republikas Uzņēmumu reģistra Komercreģistrā ar vienoto reģistrācijas numuru \_\_\_\_, juridiskā adrese: \_\_\_\_, LV-\_\_\_, kuras vārdā, pamatojoties uz statūtiem, rīkojas \_\_\_\_ *vai Vārds uzvārds, personas kods vai nodokļu maksātāja reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* (turpmāk – Gala labuma guvējs), no otras puses, turpmāk abas kopā sauktas - Puses, noslēdz līgumu (turpmāk - Līgums) par turpmāk minēto,

1. **LĪGUMA MĒRĶIS**

Līguma mērķis ir saskaņā ar Aģentūras lēmumu par pieteikuma apstiprināšanu (turpmāk – Lēmums) nodrošināt Gala labuma guvējam Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” iepriekš noteiktā projekta “Tehnoloģiju biznesa centrs” (turpmāk – projekts), kas apstiprināts ar Programmas apsaimniekotāja[[1]](#footnote-1) 2021. gada 17.septembra atzinumu un tiek īstenots saskaņā ar starp Aģentūru un Programmas apsaimniekotāju 2021.gada 25.oktobrī noslēgto vienošanos par projekta īstenošanu (turpmāk – Vienošanās), paredzēto atbalstu.

1. **LĪGUMA PRIEKŠMETS**
   1. Aģentūra Līguma ietvaros sniedz atbalstu, līdzfinansējot atbalstāmo darbību **apmācības ”Inovāciju akadēmijas** 1.posms “Inovatīvas uzņēmējdarbības pamati”” (turpmāk sauktas – Apmācības);
   2. **Apmācības** sniedz Ministru kabineta 2021. gada 7.janvāra noteikumu Nr. 4 “Norvēģijas finanšu instrumenta 2014.–2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” (turpmāk – MK noteikumi Nr.4) 71.punktā minētais projekta partneris Rīgas Tehniskā universitāte Rīgas Biznesa skola (turpmāk – Sadarbības partneris).

.

1. **VISPĀRĒJIE ATBALSTA NOSACĪJUMI** 
   1. Līgumā paredzētais Apmācību atbalsts tiek nodrošināts saskaņā ar \_\_\_\_\_\_\_.\_\_\_\_\_\_\_\_\_\_\_\_\_ Aģentūras lēmumu Nr.\_\_\_\_\_\_\_\_\_ par Pieteikuma apstiprināšanu.
   2. Aģentūra Līguma ietvaros nodrošina (*dalībnieku skaits)* Gala labuma guvēju pārstāvja/u dalību Apmācībās, kuras sniedz Sadarbības partneris un kas norisināsies no 2022.gada 20.oktobra līdz 2022. gada 12.decembrim.
   3. Apmācību norise klātienē ir cieši atkarīga no Covid – 19 vīrusa ierobežojošiem normatīviem aktiem, kuri aizliedz publisku pasākumu norisi klātienē vai ierobežo dalībnieku un apmeklētāju pulcēšanos. Apmācības var notikt šādos formātos:
      1. klātienes formātā Rīgā, Skolas ielā 11;
      2. tiešsaistes formātā.
   4. Apmācības notiek saskaņā ar Sadarbības partnera izstrādāto un Aģentūras saskaņoto Apmācību programmu, kas pieejama apmācību platformā LMS (Learning Management System)  - <https://lms.rbs.lv/>
   5. Maksa par vienas personas Apmācībām ir EUR 500,00 (pieci simti *euro* un 00 centi).
   6. Atbalsta summa ir \_\_\_\_\_\_\_\_\_\_\_\_\_\_\_\_\_\_\_\_\_\_\_.
2. **LĪGUMA FINANSĒJUMS UN APMAKSA** 
   1. Aģentūra atbalstāmās darbības finansē no Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” un Latvijas valsts budžeta līdzekļiem.
   2. Atbalstāmās darbības Aģentūra nodrošina Vienošanās pieejamā finansējuma ietvaros.
   3. Maksimālā atbalsta finansējuma intensitāte atbalstāmo darbību īstenošanai ir 100 procenti no atbalstāmo darbību izmaksām, kurā nav ietverts pievienotās vērtības nodoklis.
   4. Līguma 3.6. punktā minētās izmaksas sedz Aģentūra, apmaksājot tās Sadarbības partnerim, un tās ir uzskatāmas par *de minimis* atbalstu, kas piešķirts Gala labuma guvējam saskaņā ar Eiropas Komisijas 2013. gada 18. decembra Regulu (EK) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013), Komercdarbības atbalsta kontroles likumu un Ministru kabineta noteikumiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”.
3. **PUŠU PIENĀKUMI UN TIESĪBAS**
   1. **Aģentūrai ir pienākums:**
      1. segt Līguma 3.6. punktā minēto maksu Sadarbības partnerim par Gala labuma guvēja īstenotajām atbalstāmajām darbībām, ja ir izpildīti visi Līgumā un normatīvajos aktos noteiktie nosacījumi;
      2. veikt Līguma īstenošanas uzraudzību, kontroli un izvērtēt tā īstenošanas atbilstību Līguma, Vienošanās un normatīvo aktu prasībām.
   2. Aģentūrai ir tiesības:
      1. atgūt Līguma 3.6. punktā minēto maksu Līguma 5.3.11. un 5.3.12.punktā minētajā gadījumā;
      2. pieprasīt Gala labuma guvējam sniegt visu ar Līguma priekšmeta īstenošanu saistīto informāciju, nosakot tās iesniegšanas termiņu;
      3. pārtraukt atbalstāmo darbību nodrošināšanu, ja Aģentūrai Vienošanās ietvaros nav pieejams finansējums atbalstāmo darbību izmaksu segšanai vai Vienošanās ir izbeigta.
   3. **Gala labuma guvēja tiesības un pienākumi:**
      1. trīs darba dienu laikā no Līguma noslēgšanas Līgumā noteiktajā kārtībā informēt Aģentūru par Gala labuma guvēja norīkoto pārstāvi dalībai Apmācībās;
      2. nodrošināt, ka tā norīkotais pārstāvis dalībai Apmācībās nav nodarbināts pie Gala labuma guvēja kādā no Regulas Nr. 1407/2013 1. panta 1. punktā noteiktajām nozarēm un Ministru kabineta 2021. gada 7.janvāra noteikumu Nr. 4 “Norvēģijas finanšu instrumenta 2014.–2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” 2. pielikumā minētajām neatbalstāmajām nozarēm;
      3. nodrošināt, ka Gala labuma guvēja pārstāvis ievēro Apmācību programmas nosacījumus un citus Sadarbības partnera noteikumus un norādījumus, kas nepieciešami sekmīgai Apmācību programmas apguvei;
      4. nodrošināt Gala labuma guvēja pārstāvja dalību Apmācībās (tai skaitā pašmācībā) saskaņā ar Sadarbības partnera izstrādātu Apmācību kursa plānu un programmu;
      5. segt visas normatīvajos aktos noteiktās izmaksas (ja normatīvie akti nosaka Gala labuma guvēja pienākumu segt šādas izmaksas), kas saistītas ar Gala labuma guvēja pārstāvja dalību Apmācībās (izņemot maksu par Apmācībām);
      6. Gala labuma guvējs nav tiesīgs mainīt norīkoto pārstāvi vai izvirzīt citu pārstāvi dalībai Apmācībās;
      7. piecu darba dienu laikā pēc pēdējās Apmācību nodarbības, aizpildīt un iesniegt Aģentūrā, Aģentūras izsniegtu Apmācību novērtējuma anketu;
      8. nodrošināt, ka Gala labuma guvējs un tā pārstāvis atbalsta saņemšanas laikā atbilst atbalsta saņemšanas nosacījumiem;
      9. nodrošināt Aģentūru un Sadarbības partneri ar visu Gala labuma guvēja rīcībā esošo informāciju un dokumentāciju, kas nepieciešama Līguma priekšmeta īstenošanai. Informācija un dokumentācija ir nododama Aģentūras vai Sadarbības partnera noteiktajā termiņā atbilstošā kvalitātē gan pēc formas, gan satura;
      10. informēt Aģentūru par jebkuriem apstākļiem, kas varētu ietekmēt atbalsta saņemšanu, kā arī gadījumos, ja kāds no Gala labuma guvēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv citi būtiski apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja Gala labuma guvējs vairs neatbilst MK noteikumos Nr.4 un Iekšējos noteikumos noteiktajām prasībām Gala labuma guvējam, lai tas varētu pretendēt uz atbalsta saņemšanu;
      11. 10 darba dienu laikā no attiecīga Aģentūras pieprasījuma nosūtīšanas dienas atmaksāt Aģentūrai Līguma 3.6. punktā minēto Apmācību maksu vai vienoties ar Aģentūru par atmaksas grafiku, ja Līgums ir izbeigts saskaņā ar Līguma 7.3.punktu vai pēc Gala labuma guvēja iniciatīvas.
      12. Ja Līguma izpildes laikā ir pārkāptas Komisijas regulas Nr. 1407/2013 prasības, Gala labuma guvējam ir pienākums atmaksāt visu Līguma ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijaregulas Nr. 794/2004 10. pantu, tiem pieskaitot 100 bāzes punktus, no dienas, kad aizdevums tika izmaksāts Līdzfinansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.  Aģentūra nelikumīgo komercdarbības atbalstu atgūst Komercdarbības atbalsta kontroles likumā noteiktajā kārtībā.
4. **STRĪDU RISINĀŠANAS KĀRTĪBA**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi. Par nepārvaramas varas un ārkārtēja rakstura apstākļiem šī punkta izpratnē nav uzskatāma jebkāda Gala labuma guvēja un tā norīkotā pārstāvja savstarpējā tiesisko attiecību maiņa, piemēram, darba tiesisko attiecību izbeigšana.
   2. Pusei, kurai iestājas Līguma 6.1.punktā minētie apstākļi, par šādu apstākļu iestāšanos piecu darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, tās ieskatā ir iespējama un paredzama Līgumā noteikto saistību izpilde, un pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem. Aģentūra nav atbildīga par trešo personu, tai skaitā Sadarbības partnera, nodarītajiem zaudējumiem, kas rodas Gala labuma guvējam saistībā ar Līguma izpildi un Līguma izpildes laikā.
   4. Strīdi, kas rodas starp Pusēm Līguma darbības laikā, tiek risināti pārrunu ceļā. Gadījumā, ja pārrunu gaitā 30 (trīsdesmit) kalendāro dienu laikā vienošanās netiek panākta, strīdi tiek risināti spēkā esošajos normatīvajos aktos noteiktajā kārtībā.

**7.LĪGUMA TERMIŅŠ**

* 1. Līgums stājas spēkā tā parakstīšanas brīdī un ir spēkā līdz brīdim, kad Puses ir izpildījušas visas no Līguma izrietošās saistības.
  2. Puses ir tiesīgas izbeigt Līgumu pirms termiņa šādos gadījumos:
     1. saskaņā ar Pušu vienošanos;
     2. saskaņā ar spēkā esošajiem normatīvajiem aktiem;
     3. Līgumā noteiktajos gadījumos.
  3. Aģentūrai ir tiesības vienpusēji izbeigt Līgumu, par ko Aģentūra Līguma 8.punktā noteiktajā kārtībā nekavējoties paziņo Gala labuma guvējam, ja:
     1. Gala labuma guvējs neievēro Līguma nosacījumus vai Gala labuma guvēja pārstāvis neievēro Apmācību programmas nosacījumus vai Sadarbības partnera noteikumus vai norādījumus sekmīgai atbalstāmo darbību īstenošanai;
     2. Gala labuma guvējs apzināti ir sniedzis Aģentūrai nepatiesu informāciju;
     3. Gala labuma guvējs vairs neatbilst atbalsta saņemšanas nosacījumiem, kas noteikti MK noteikumos Nr.4, Līgumā vai citos saistošajos normatīvajos aktos.

1. **INFORMĀCIJAS APMAIŅA**
   1. Jebkura Pusēm saistošas informācijas apmaiņa saistībā ar Līgumu ir veicama rakstiski valsts platformā biznesa attīstībai [www.business.gov.lv](https://business.gov.lv/) vai tikai uz Līgumā norādītajām adresēm vai šādām e-pasta adresēm:
      1. Aģentūras e-pasta adrese - pasts@liaa.gov.lv;
      2. Gala labuma guvēja e-pasta adrese - \_\_\_\_\_\_\_\_\_\_\_\_\_.
   2. Steidzamos gadījumos informāciju var nodot telefoniski ar noteikumu, ka ne vēlāk kā 3 (trīs) darba dienu laikā attiecīgais dokuments tiek nosūtīts Līguma 8.1.punktā noteiktajā kārtībā. Informācija, kas nav nosūtīta rakstveidā, nav saistoša otrai Pusei.
   3. Paziņojumi, kas iesniegti valsts platformā biznesa attīstībai [www.business.gov.lv](https://business.gov.lv/) vai nosūtīti no Līguma 8.1.1. un 8.1.2.punktā minētajām elektroniskajām adresēm uz Līguma 8.1.1. un 8.1.2.punktā minētajām elektroniskajām adresēm, ir saistoši Pusēm bez paraksta.
2. **DOKUMENTU GLABĀŠANA**

Puses visu informāciju, kas saistīta ar Līguma atbalstāmo darbību *de minimis* atbalsta piešķiršanu glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.

**10. NOSLĒGUMA NOTEIKUMI**

* 1. Līguma 2.1.punktā minētais atbalsts uzskatāms par piešķirtu ar Līguma parakstīšanas brīdi.
  2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem – t.i., zaudē saistošo spēku, tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai saskaņā ar spēkā esošajiem normatīvajiem aktiem.
  3. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās ir parakstījušas abas Puses.
  4. Visi Līguma pielikumi, grozījumi un papildinājumi ir uzskatāmi par Līguma neatņemamu sastāvdaļu.
  5. Līgums sastādīts latviešu valodā uz sešām lapām divos eksemplāros, pa vienam eksemplāram katrai Pusei.

1. **PUŠU REKVIZĪTI UN PARAKSTI**

|  |  |
| --- | --- |
| Aģentūra  Latvijas Investīciju un attīstības aģentūra  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts LV61TREL2120045034000  Tālr.: +371 67039400  E-pasts: pasts@liaa.gov.lv  Aģentūras vārdā:  Biznesa inkubatoru departamenta Tehnoloģiju biznesa centra vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Berdņikovs  20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ | Gala labuma guvējs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds    20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ |

1. Latvijas Investīciju un attīstības aģentūra, kuru, pamatojoties uz 2021. gada 4. janvāra iekšējo noteikumu Nr. 1.1-29.1/2021/1 “Kārtība, kādā programmas apsaimniekotājs slēdz projekta līgumu par projekta īstenošanas nosacījumiem, izdara tajā grozījumus vai to izbeidz, kā arī atgūst izmaksāto finansējumu ar Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” līdzfinansējuma saņēmējiem” 9. punktu, pārstāv Norvēģijas finanšu instrumenta departaments, (turpmāk – Programmas apsaimniekotājs). [↑](#footnote-ref-1)